CELEX: 62013TN0634
Language: da
Date: 2013-11-29 00:00:00
Title: Sag T-634/13: Sag anlagt den 29. november 2013 — Arctic Paper Mochenwangen mod Kommissionen

1.2.2014   
            
            
               DA
            
            
               Den Europæiske Unions Tidende
            
            
               C 31/17
            
         Sag anlagt den 29. november 2013 — Arctic Paper Mochenwangen mod Kommissionen
   (Sag T-634/13)
   2014/C 31/29
   Processprog: tysk
   
      Parter
   
   
      Sagsøger: Arctic Paper Mochenwangen GmbH (Wolpertswende, Tyskland) (ved advokat S. Kobes)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 1, stk. 1, i Kommissionens afgørelse 2013/448/EU af 5. september 2013 om nationale gennemførelsesforanstaltninger vedrørende foreløbig gratistildeling af drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF (1) (C(2013) 5666, EUT L 240, s. 27) annulleres, for så vidt som den afviser optagelsen af de anlæg, der er anført i bilag I, punkt A, med anlægsidentifikator DE000000000000563, på listen over anlæg, som Tyskland har fremsendt til Kommissionen i overensstemmelse med artikel 11, stk. 1, i direktiv 2003/87/EF, der er omfattet af direktiv 2003/87/EF, og de tilsvarende foreløbige samlede årlige emissionskvoter, der tildeles gratis til disse anlæg..
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren i det væsentlige anført følgende anbringender.
   
               —
            
            
               Afgørelsen tilsidesætter, i det omfang den anfægtes af sagsøgeren, direktiv 2003/87/EF og afgørelse 2011/278/EU (2). Derudover er afgørelsen ikke forenelig med proportionalitetsprincippet og Den Europæiske Unions charter om grundlæggende rettigheder.
            
         
               —
            
            
               Den anfægtede afgørelse 2011/278/EU er ikke til hinder for en yderligere foreløbig tildeling af gratis kvoter som kompensation i et tilfælde af en urimelig byrde (»Härtefall«).. De garantier, som følger af Den Europæiske Unions charter om grundlæggende rettigheder — navnlig de grundlæggende rettigheder, der består i friheden til at oprette og drive egen virksomhed og ejendomsretten, samt proportionalitetsprincippet — kræver under alle omstændigheder en særlig tildeling i tilfælde af urimelige byrder som kompensation for urimelige byrder på grund af emissionshandelsordningen.
            
         
               —
            
            
               Endelig gør sagsøgeren gældende, at der foreligger en tilsidesættelse af kravene til en rimelig forvaltningspraksis i henhold til artikel 41 i Den Europæiske Unions charter om grundlæggende rettigheder. Der er ikke forud for afgørelsen givet sagsøgeren lejlighed til at afgive en stillingtagen.
            
         
      (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275, s. 32)
   
      (2)  Kommissionens afgørelse 2011/278/EU af 27.4.2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (meddelt under nummer K(2011) 2772) (EUT L 130, s. 1).